**Farské oznamy**

**Druhá nedeľa po narodení Pána – Krst Pána A (8. 1. 2023)**

|  |  |  |
| --- | --- | --- |
| Pondelok | O Duchu Svätom | 18.00 |
| Utorok |  | 7.00 |
| Streda | O sv. Jozefovi | 17.30 |
| Štvrtok |  | 7.00 |
| Piatok | Sv. Hilára, biskupa a učiteľa Cirkvi | 17.00 |
| Sobota |  | 17.00 Oblazov |
| Nedeľa | Druhá nedeľa v cezročnom období | 8.00; 10.30 |

Dnešnou nedeľou sa končí vianočné obdobie a začína obdobie cez rok.

Koledníci Dobrej noviny vykoledovali 900eur na podporu rodín a rozvoj hospodárstva v Keni. Srdečne ďakujem p.organistke i deťom, ktoré obetovali svoj čas pre pomoc iným a i vám za štedrosť.

V prvonedeľnej zbierke ste darovali 1386eur. Nech Pán odmení vašu štedrosť.

Dnes o 15.00hod. chcem pozvať všetkých, ktorí patria do ružencového spoločenstva na modlitbu ruženca za našu farnosť a úmysly Panny Márie. Naozaj by som bol rád, kebyže všetci, čo do ruženca patria, tak prídeme. Je to znak jednoty a môžeme si vyprosovať spoločne veľké milosti. Po modlitbe pozývam ružu p. Venclíkovej na čaj alebo kávu na faru.

V piatok o 18.30 pozývam mládež na stretko na faru.

Chcem sa poďakovať všetkým za vaše modlitby, finančnú podporu, za upratovanie, i za každý druh pomoci. O upratovanie kostola prosím skupinku č.4.

Chcel by som vám dať do pozornosti, že od 16.3.-19.3. budeme mať v našej farnosti duchovnú obnovu ako minulý rok Otcovo srdce, na ktorú vás srdečne pozývam. Cieľom seminára je sprostredkovať zažitie Božej lásky a prijatia.